b'\n_START_ARTICLE_\nNoen som Angela\n_START_PARAGRAPH_\nNoen som Angela er en roman av Bror Hagemann, utgitt p\xc3\xa5 Gyldendal i 1989. Den er Hagemanns andre roman._NEWLINE_Romanen er kort \xe2\x80\x93 118 sider \xe2\x80\x93 og har et hurtig tempo med mange av den velskrevne detektivromanens kjennetegn.\n_START_SECTION_\nHandling\n_START_PARAGRAPH_\n32 \xc3\xa5r gamle Henry Ruud lever et regelmessig og lite bemerkelseverdig liv i Bergen. Han gj\xc3\xb8r det han kan for ikke \xc3\xa5 vekke andres interesse p\xc3\xa5 noen m\xc3\xa5te; utf\xc3\xb8rer jobben sin som systemkonsulent punktlig, men uten \xc3\xa5 utmerke seg, later som han er interessert i de samme tingene som arbeidskameratene, dvs, fotball, og ser ellers mest p\xc3\xa5 TV om kveldene. Han er livredd for at noen skal f\xc3\xa5 kjennskap til hans hemmelige lideskap for opera, og holder platene innel\xc3\xa5st._NEWLINE_En dag ser han i et magasin en fotomodell som gj\xc3\xb8r et besynderlig inntrykk p\xc3\xa5 han - \xc2\xabnoe i blikket hennes han ikke kunne forklare; noe vilt, fandenivoldsk, og samtidig veldig sky, som om det var f\xc3\xb8rste gang hun ble fotografert\xc2\xbb. Han begynner \xc3\xa5 gjennoms\xc3\xb8ke ulike magasiner, og finner henne igjen under skiftende identiteter. Etter \xc3\xa5 ha fulgt henne i n\xc3\xa6rmere to \xc3\xa5r, slutter hun \xc3\xa5 opptre i bladene. Hun er sporl\xc3\xb8st forsvunnet. Dette f\xc3\xa5r Henry Ruud til \xc3\xa5 ta sitt livs beslutning: Han vil finne henne, snakke med henne, gi seg til kjenne. N\xc3\xa5r ferien kommer, setter han seg i Granadaen og kj\xc3\xb8rer nedover i Europa p\xc3\xa5 det eneste sporet han har - navnet p\xc3\xa5 en fotograf som forekommer p\xc3\xa5 et bilde._NEWLINE_Nye spor bringer han etter hvert h\xc3\xb8yt opp i Romas underverden, og oppdraget viser seg \xc3\xa5 medf\xc3\xb8re fare for eiendom, helse og liv. For Henry Ruud er det \xc3\xa5 finne Angela blitt et livsn\xc3\xb8dvendig prosjekt, og viktigere enn alle andre hensyn. Han vet ikke hva som er mest uvirkelig \xe2\x80\x93 det utenkelige som han n\xc3\xa5 foretar seg, eller hans tidligere, velordna liv.'